**Dental Treatment of Parents: Does the Jewish Mother’s**

**Dream Apply to a Son Who is a Dentist?**

***ענף א. האיסור חובל בחבירו***

**א. פרשת כי תצא (כה:ג) –** "ארבעים יכנו לא יסיף **פן יסיף להכתו** על אלה מכה רבה ונקלה אחיך לעיניך."

**ב. רמב"ם (הל' סנהדרין יז:א) -** כיצד מלקין את המחוייב מלקות, כפי כחו- שנאמר כדי רשעתו במספר, וזה שנאמר ארבעים שאין מוסיפין על הארבעים אפילו היה חזק ובריא כשמשון, אבל פוחתין לחלש שאם יכה לחלש מכה רבה בודאי הוא מת, לפיכך אמרו חכמים שאפילו הבריא ביותר מכין אותו שלשים ותשע שאם יוסיף לו אחת נמצאת שלא הכהו אלא ארבעים הראויות לו.

**ג. רמב"ם (הל' סנהדרין טז:יב) -** מת תחת ידו פטור, ואם הוסיף רצועה אחת על האומד א ומת הרי החזן גולה, ואם לא מת **הרי החזן עבר על מצות לא תעשה** שנאמר לא יוסיף, **והוא הדין לכל מכה את חבירו שהוא בלא תעשה**, ומה אם זה שנתנה תורה רשות להכותו צוה הכתוב שלא להכותו על רשעו **קל וחומר לשאר כל האדם**, לפיכך כל המכה את חבירו אפילו הכה עבד הכאה שאין בה שוה פרוטה לוקה, אבל אם יש בה שוה פרוטה הואיל והוא חייב לשלם ממון אין אדם משלם ולוקה כמו שביארנו בכמה מקומות.

**ד. רמב"ם (הל' חובל ומזיק ה:א) -** אסור לאדם לחבול בין בעצמו בין בחבירו, ולא החובל בלבד אלא **כל המכה אדם כשר מישראל** בין קטן בין גדול בין איש בין אשה דרך נציון (ג"א בזיון) הרי זה עובר בלא תעשה, שנ' (דברים כ"ה ג') "לא יוסיף להכותו," אם הזהירה תורה שלא להוסיף בהכאת החוטא קל וחומר למכה את הצדיק

***ענף ב. האיסור מכה אביו ואמו***

**ה. פרשת משפטים (כא:טו) – "ומכה אביו ואמו**-מות יומת."

**רמב"ם (הל' ממרים ה:ה) -** המכה אביו ואמו מיתתו בחנק שנאמר מכה אביו ואמו מות יומת, וצריך עדים והתראה כשאר כל מחוייבי מיתת בית דין, ואחד האיש ואחד האשה וכן הטומטום ואנדרוגינוס והוא שיגיעו לכלל עונשין, **אינו חייב חנק עד שיעשה בהן חבורה** אבל אם לא עשה בהן חבורה הרי זה כמכה אחד מישראל, והמכה אותן לאחר מיתה פטור.

**ו. רמב"ם (הל' סנהדרין טו:יג) -** הנחנקין ששה ואלו הן: הבא על אשת איש, **החובל באביו או באמו**, וגונב נפש מישראל, וזקן ממרא, ונביא השקר, והמתנבא בשם ע"ז, נמצאו כל הרוגי בית דין ששה ושלשים.

**ז. גמ' סנהדרין (פד:) -** דאיבעיא להו: בן מהו שיקיז דם לאביו? **רב מתנא** אמר: ואהבת לרעך כמוך. **רב דימי בר חיננא** אמר: מכה אדם ומכה בהמה, מה מכה בהמה לרפואה פטור - אף מכה אדם לרפואה פטור. **רב** [רב פפא] לא שביק לבריה למישקל ליה סילוא**. מר בריה דרבינא** לא שביק לבריה למיפתח ליה כוותא, דילמא חביל, והוה ליה שגגת איסור. - אי הכי אחר נמי! - אחר - שיגגת לאו, בנו - שגגת חנק.

ח. שאילתות (פר' משפטים סא') - ברם צריך מהו למעבד ביה חבורה לרפואה כגון למישקל ליה דמא ומתעקר ליה שיניה כיון דלא לצעוריה קא מכוין שפיר דמי או דילמא זמנין דעביד ביה טפי ממאי דמתבעי ואתי לידי איסורא? ת"ש דאיבעיא להו בן מהו שיקיז דם לאביו רב מתנה אמר...אלמא אף על גב דמדאוריתא שרי חיישינן דילמא אתי למעבד חבורה וכן אמרי' האב שמחל על כבודו כבודו מחול הני מילי כבודו אבל הכאתו וקללתו לא.

***ענף ג. מח' הראשונים ואחרונים***

**ט. רי"ף סנהדרין )יט.) -** ]דף פ"ד ע"ב] ואלו הן הנחנקין המכה אביו ואמו וכו': גמ' איבעיא להו בן מהו שיקיז דם לאביו? **ואסיקנא** רב פפא לא שביק ליה לבריה למישקל סלווא מר בריה דרבינא לא שביק לבריה למיפתח כוותא מ"ט דילמא חביל והוה ליה שגגת איסור.

**י. רא"ש סנהדרין (פ"י ,סי' א) -** [דף פד ע"ב] אלו הן הנחנקין. איבעיא להו בן מהו שיקיז דם לאביו. **ואסיקנא** רב פפא לא שביק ליה לבריה למשקל ליה סילוא מר בריה דרבא לא שביק ליה לבריה למיפתח ליה כיבא דילמא חביל ליה והוה ליה איסור חנק.

**יא. רמב"ם (הל' ממרים ה:ז)** - מקיז דם לאביו או שהיה רופא וחתך לו בשר או אבר פטור, אע"פ שהוא פטור לכתחילה לא יעשה, או להוציא סלון מבשר אביו או אמו לא יוציא שמא יעשה חבורה, **במה דברים אמורים כשיש שם אחר** לעשות, **אבל אם אין שם מי שיעשה** אלא הוא והרי הן מצטערין הרי זה מקיז וחותך כפי מה שירשהו לעשות.

**יב. בית יוסף (יו"ד סי' רמ"א) -** ומשמע ליה להרמב"ם ז"ל דרב מתנא ורב דימי להיתרא פשטוה, ופטור דאמר רב דימי פטור ומותר הוא דומיא דפטור דאמר במכה בהמה, ועובדא דרב ודמר בריה דרבינא לא פליגי אפשטא דרב מתנה ורב דימי דפשטוה להיתרא, דרב ומר בריה דרבינא כיון דהוו משכחי אחריני דלעבדו להו לא שבקי לברייהו למיעל לבית הספק אבל אי לא הוו משכחי מאן די עביד להו שבקי לברייהו וכדפשטוה רב מתנא ורב דימי.

אבל הרי"ף (יט.) והרא"ש (סי' א) כתבו כלשון הזה איבעיא להו בן מהו שיקיז דם לאביו ואסיקנא רב פפא לא שביק לבריה למישקל סלוא מר בריה דרבינא לא שביק לבריה למיפתח ליה כוותא. **נראה מדבריהם שהם סוברים דעובדא דרב ודמר בריה דרבינא פליגי על פשיטותא דרב מתנא ורב דימי** וקיימא לן כרב ודמר בריה דרבינא. וכ"כ רבינו ירוחם (נ"א ח"ד טו ע"ד) בשם הרי"ף שאין הבן מקיז דם לאביו.

**יג. תורת האדם [רמב"ן] (שער המיחוש, ענין הסכנה) -** ולהאי טעמא גבי הקזה כיון דחבלה גופה לרפואה היא, מותר לבן להקיז דם לאביו, דבנו ואחר שוין הם בכך. אם הקזה זו רפואה היא לו, לשניהם מותר ולשניהם מצוה. ואם טעו והמיתו, לשניהם עונש שגגת מיתת ב"ד. **ועובדא דרב פפא ומר בריה דרבינא לא פליגי אפשטא דבעיא דפשטו רב מתנא ורב דימי להתירא**.

אבל רבינו הגדול ז"ל כתב איבעיא להו בן מהו שיקיז דם לאביו ואסיקנא רב פפא לא שביק ליה לבריה למשקל ליה סילוא וכו'. ואפשר לומר כן, דאע"ג דמכה אדם לרפואה פטור, ומצוה דואהבת לרעך כמוך הוא, אפ"ה כיון דאיכא אחרינא לא שבקינן לברא למעבד הכי, דלמא חביל ביה טפי ממה שהוא בדרך הרפואה והוה ליה שגגת חנק, אבל למיתה לא חיישינן לא בבן ולא באחר, משום דעל כרחו הצריכן הכתוב לרפאות ואין לך ברפואות אלא ספק סכנה, מה שמרפא לזה ממית לזה.

**יד. שולחן ערוך (יו"ד סי' רמ"א) -** [סעיף ג] היה קוץ תחוב לאביו, לא יוציאנו, שמא יבא לעשות בו חבורה. וכן אם הוא מקיז דם, או רופא, לא יקיז דם לאביו ולא יחתוך לו אבר, אף על פי שמכוין לרפואה. **הגה**: ה] בד"א, בשיש שם אחר לעשות. **אבל אם אין שם אחר לעשות** והוא מצטער, **הרי הוא מקיזו וחותך לו** כפי מה שירשוהו לעשות. (גם זה בטור ורמב"ם פ"ה מה' ממרים).

**טו. ב"ח (יו"ד סי' רמ"א) -** אבל הב"י כתב דלהרמב"ם לא פליגי אמוראי ורב מתנא ורב דימי דפשטוה להיתרא מיירי בדליכא אחר ורב פפא ומר בריה דרבינא דלא שבקו לברייהו מיירי בדאיכא אחר, אבל הרי"ף והרא"ש סוברים דפליגי אמוראי וקיימא לן כרב פפא ומר בריה דרבינא דאסור אפילו בדליכא....**ותימה דאם כן היאך סתם רבינו דבריו להקל כהרמב"ם ולא הביא דעת הרא"ש שאוסר**....אלא הדבר ברור דלדברי הכל לא קמיבעיא לן בן מהו שיקיז לאביו אלא בדאיכא אחר דבדליכא אחר פשיטא דשרי דהתורה התירתו ורפא ירפא אלא מדרבנן קמיבעיא ליה היכא דאיכא אחר ורב פפא ומר בריה דרבינא פליגי אדרב מתנא ורב דימי ואוסרים בדאיכא אחר להרי"ף והרא"ש והכי קיימא לן וכך היא דעת הרמב"ם ורבינו כדפרישית. אי נמי איכא לפרש להרמב"ם דאף על פי דרב מתנא ורב דימי קאמרי דמדינא שרי אפילו מדרבנן ואפילו בדאיכא אחר אפילו הכי קאמרי רב פפא ומר בריה דרבינא דלכתחלה לא יעשה אלא אם כן בדליכא אחר....והשתא לפי זה בדליכא אחר ליכא למאן דאמר דאסור **ודלא כפירוש ב"י להרי"ף והרא"ש** וה"ר ירוחם ופסק שלו בש"ע גם הרב בהגהת הש"ע הביא דברי רבינו להתיר בדליכא אחר והכי נקטינן:

**טז. מנחת חינוך (פר' משפטים מצוה מח') -** (ג) נלע"ד דזה שחייבה התורה בהכה או"א או בחבירו היינו **דוקא בלא רשות**, אבל אם אביו ואמו אומרים לו שיכם או יקללם או חבירו אינו עובר בלאו הזה ואינו חייב מלקות ולא מיתה... ומה דמבואר כאן בש"ס דאבעיא לענין להקיז דם היינו שלא מרצון אביו ומ"מ מסקינן דפטור כיון דהיא לרפואה וכן הנהו תנאי דלא שבקו לבניהם ליטול להם קוץ היינו דלמא יעשו חבלה שלא לצורך בשוגג שלא מרצון אביו אבל **אם אביו מוחל ומצוה להכותו נראה דאינו חייב כלל** וכן בחבירו ואינו עובר כלל. אע"פ שלא מצאתי זה מפורש מ"מ הסברא נותנת כן כנלע"ד ברור.

*ענף ד. הגדר של "אין שם אחר"*

יז. ערוך השולחן (יו"ד סי' רמ"א סע' ו) - המקיז דם לאביו או שהיה רופא וחתך לו בשר או אבר פטור שהרי לרפואה הוא ומ"מ אע"פ שהוא פטור מ"מ לכתחלה לא יעשה אפילו להוציא סילון מבשר אביו או אמו לא יוציא שמא יעשה חבורה בד"א כשיש שם אחר לעשות אבל אם אין שם מי שיעשה אלא הוא אם הם מצטערים ה"ז מקיז וחותך כפי שיתנו לו רשות לעשות **וכן אם הוא עושה בטוב יותר מאחר** ואביו חפץ בו יכול לעשות:

**יח. שו"ת חלקת יעקב (יו"ד סי' קל"א :ד')** - ...א"כ כשרצונו של החולה להתרפאות מרופא זה, לא שייך לומר הא יש אחר, דילמא לא יזכה להתרפאות מהאחר, **ואם לבו של החולה נמשך לרופא זה ומהימן לו, אין האחר יכול לעמוד על מקומו זה תחת זה**, ואף רק מספק, דשמא לא יזכה להתרפאות ממנו, לא נוכל לאסור על החולה להתרפאות מרופא שלבו ורצונו מושכין אותו להתרפאות מרופא זה, דומה לזה ביומא פ"ג דהחולה מהימן על עצמו דלב יודע מרת נפשו, ומשום הכי מותר להתרפאות מראובן אף כשיש אחר, דדילמא כלפי הראובן זה האחר אינו כלום, **וכשהחולה רצונו בראובן ויש לו בו הימנותא, אין כלל מציאות של האחר**.

**יט. שו"ת מנחת יצחק (חלק א סי' כז:ד) -** ומהו השיעור דאין שם אחר, אם הכוונה דאין בכל העיר או דאין כאן בשעת מעשה הרפואה אצל החולה, לא נתבאר, ולכאורה יש לומר כיון דהאיסורא היכא דאיכא אחר נלמד מרב (ר"פ) ומר ברי' דרבינא דלא שבקו לברייהו להוציא סילוי ומפתח בועא ואלו הענינים ל"ה מעשה אומן כ"כ, ושכיחי בקיאים לעשות זאת בכל עת ובנקל, כהאי גוונא אסור לבן לעשות, אבל היכא דצריכים לרופא, לאו בכל עת ובכל זמן אפשר להגיע לרופא, ובזה כשאמרו אצל הרופא שיש שם אחר, הכוונה שהוא מוכן ומזומן על אתר כמו הבנו, אז אסור להבן לעשות הרפואה, אבל בלאו הכי חשוב כמו אין אחר, ומכל שכן כעין נידון דידן שהאב חלוש **וטרחא יתירה** לילך אצל הרופא או לבית החולים, וכמה פעמים צריכים להמתין כמה שעות עד שאפשר להשיג ....

**כ. גשר החיים (חלק ב' פרק א') -** ...יש להוסיף בנד"ד נופך חדש להיתר: אחרי שהבן עושה הרפואה בחנם ומומחה אחר לא יעשה בחנם י"ל **שחשיבי זאת ליכא אחר דהנה הבן הלא אינו מחויב לשכור מומחה ולשלם משלו** דנקטי' "משל אב" א"כ לגבי דידי' הר"ז ליכא אחר.

כא. ספר יפה ללב (חלק ג' סי' רמ"א) - ס"ג בהגה. אבל אם אין שם אחר וכו' ואף אם יש שם אחר והוא כשכר ובנו עושה בחינם וניח"ל לאב בחינם רשאי ועיין משק ביתי אות ס"ט.